
 20  DR 30.10.2014 

 
11.31 pg. 

Dato’ Ir. Nawawi bin Ahmad [Langkawi]: Bismillahir Rahmanir Rahim. 
Assalamualaikum warahmatullahi ta'ala wabarakatuh. Saya ingin mengambil kesempatan 
ini untuk mengucapkan jutaan terima kasih kepada Tuan Yang di-Pertua kerana memberi 
ruang kepada saya untuk membahaskan Bajet 2015 dalam Dewan yang mulia ini. 

Ucapan tahniah dan terima kasih kepada kerajaan kerana membentangkan Bajet 
yang menyeluruh merangkumi semua golongan masyarakat dan negara. Saya ingin 
menyentuh tentang beberapa perkara. Pertamanya ialah untuk memastikan Malaysia 
mencapai 100 peratus sara diri makanan asas utama padi demi keselamatan penawaran 
makanan negara, dengan izin, food supply security. 

 

[Timbalan Yang di-Pertua (Datuk Haji Ismail bin Haji Mohamed Said) 
mempengerusikan Mesyuarat.] 

 

Dalam pembentangan Bajet 2015 pada 10 Oktober yang lalu, Yang Amat 
Berhormat Menteri kewangan merangkap Perdana Menteri telah memperuntukkan dana 
yang begitu besar iaitu RM6,000 juta kepada Kementerian Pertanian dan Industri Asas Tani 
untuk memperkukuhkan rantaian bekalan makanan dan membantu para petani, penternak 
dan nelayan. Jumlah ini amat besar sesuai dengan kehendak rakyat, masyarakat dan 
negara yang mahukan kecukupan makanan untuk memastikan kehidupan rakyat dalam 
keadaan yang sempurna. 

Namun begitu saya berpendapat kerajaan juga perlu memberi penekanan dan 
tindakan bagaimana untuk memastikan negara ini mampu untuk berdikari mencapai 100 
peratus pengeluaran makanan asas iaitu padi dan beras untuk negara kita. Kita jangan lagi 
terjebak seperti mana peristiwa Jun 2008 apabila berlaku krisis makanan dunia dan 
meletakkan kita dalam keadaan yang sangat membimbangkan apabila sebahagian besar 
makanan harian kita yang terpaksa diimport dari luar negara seperti negara Thailand, 
Vietnam dan India, mengurangkan atau menghentikan eksport mereka oleh sebab krisis 
cuaca dan sebagainya. 

Kita terperangkap dalam keadaan yang tidak bersedia. Nasib baik krisis ini tidak 
berpanjangan. Apa kata kalau krisis ini berpanjangan, contohnya negara-negara tersebut 
mengalami peperangan dan sebagainya. Dalam kata lain keadaan ini mendedahkan negara 
Malaysia kepada food supply insecurity, dengan izin. Di samping security of food supply, 
kita juga terdedah dengan ketidakmampuan untuk menangani kenaikan harga pasaran 
yang mendadak terhadap padi dan beras seperti yang pernah berlaku apabila berlaku krisis 
di mana harga ditentukan oleh demand and supply. 

Negara hanya mengeluarkan padi sejumlah 829,903 metrik tan pada tahun 2013 
atau 524,372 metrik tan untuk beras yang merupakan hanya 70 peratus daripada 
keseluruhan penggunaan rakyat di negara ini. Ini memberi makna bahawa kita masih 
kekurangan 30 peratus keperluan tahunan dan peratus ini akan bertambah besar sekiranya 
tiada usaha meningkatkan output padi dan beras sedangkan rakyat Malaysia bertambah 
setiap tahun, dari 32 juta pada tahun 2014 akan mencecah kepada 40 juta pada tahun 
2024. Ini membawa makna bahawa jurang ini akan bertambah besar apabila rakyat negara 
bertambah banyak tetapi pengeluaran tidak bertambah dengan banyak. 

Saya mohon mencadangkan kerajaan melihat kepada penggunaan teknologi 
jentera pertanian tanpa wayar dan menggalakkan jurutera dan siswazah pertanian menjadi 
petani moden dengan menggunakan teknologi dan mesin kawalan jauh yang berskala 
besar dengan memberi pendapatan lumayan melebihi RM10,000 hingga RM20,000 sebulan 
lalu dapat menarik minat ramai anak-anak muda menceburi diri dalam pertanian padi. Ini 
kerana kita difahamkan bahawa pada masa kini rakyat kita yang menanam padi hanyalah 
mereka yang berusia tua dan anak-anak muda tidak mempunyai keinginan yang tinggi 
untuk menceburkan diri dalam bidang pertanian padi. 



11.31 pg. Dato' Ir. Nawawi bin Ahmad [Langkawi]: Bismillahir Rahmanir Rahim. Assalamualaikum warahmatullahi ta'ala wabarakatuh. Saya ingin mengambil kesempatan ini untuk mengucapkan jutaan terima kasih kepada Tuan Yang di-Pertua kerana memberi ruang kepada saya untuk membahaskan Bajet 2015 dalam Dewan yang mulia ini. Ucapan tahniah dan terima kasih kepada kerajaan kerana membentangkan Bajet yang menyeluruh merangkumi semua golongan masyarakat dan negara. Saya ingin menyentuh tentang beberapa perkara. Pertamanya ialah untuk memastikan Malaysia mencapai 100 peratus sara diri makanan asas utama padi demi keselamatan penawaran makanan negara, dengan izin, food supply security. [Timbalan Yang di-Pertua (Datuk Haji Ismail bin Haji Mohamed Said) mempengerusikan Mesyuarat.]. Dalam pembentangan Bajet 2015 pada 10 Oktober yang lalu, Yang Amat Berhormat Menteri kewangan merangkap Perdana Menteri telah memperuntukkan dana yang begitu besar iaitu RM6,000 juta kepada Kementerian Pertanian dan Industri Asas Tani untuk memperkukuhkan rantaian bekalan makanan dan membantu para petani, penternak dan nelayan. Jumlah ini amat besar sesuai dengan kehendak rakyat, masyarakat dan negara yang mahukan kecukupan makanan untuk memastikan kehidupan rakyat dalam keadaan yang sempurna. Namun begitu saya berpendapat kerajaan juga perlu memberi penekanan dan tindakan bagaimana untuk memastikan negara ini mampu untuk berdikari mencapai 100 peratus pengeluaran makanan asas iaitu padi dan beras untuk negara kita. Kita jangan lagi terjebak seperti mana peristiwa Jun 2008 apabila berlaku krisis makanan dunia dan meletakkan kita dalam keadaan yang sangat membimbangkan apabila sebahagian besar makanan harian kita yang terpaksa diimport dari luar negara seperti negara Thailand, Vietnam dan India, mengurangkan atau menghentikan eksport mereka oleh sebab krisis cuaca dan sebagainya. Kita terperangkap dalam keadaan yang tidak bersedia. Nasib baik krisis ini tidak berpanjangan. Apa kata kalau krisis ini berpanjangan, contohnya negara-negara tersebut mengalami peperangan dan sebagainya. Dalam kata lain keadaan ini mendedahkan negara Malaysia kepada food supply insecurity, dengan izin. Di samping security of food supply, kita juga terdedah dengan ketidakmampuan untuk menangani kenaikan harga pasaran yang mendadak terhadap padi dan beras seperti yang pernah berlaku apabila berlaku krisis di mana harga ditentukan oleh demand and supply. Negara hanya mengeluarkan padi sejumlah 829,903 metrik tan pada tahun 2013 atau 524,372 metrik tan untuk beras yang merupakan hanya 70 peratus daripada keseluruhan penggunaan rakyat di negara ini. Ini memberi makna bahawa kita masih kekurangan 30 peratus keperluan tahunan dan peratus ini akan bertambah besar sekiranya tiada usaha meningkatkan output padi dan beras sedangkan rakyat Malaysia bertambah setiap tahun, dari 32 juta pada tahun 2014 akan mencecah kepada 40 juta pada tahun 2024. Ini membawa makna bahawa jurang ini akan bertambah besar apabila rakyat negara bertambah banyak tetapi pengeluaran tidak bertambah dengan banyak. Saya mohon mencadangkan kerajaan melihat kepada penggunaan teknologi jentera pertanian tanpa wayar dan menggalakkan jurutera dan siswazah pertanian menjadi petani moden dengan menggunakan teknologi dan mesin kawalan jauh yang berskala besar dengan memberi pendapatan lumayan melebihi RM10,000 hingga RM20,000 sebulan lalu dapat menarik minat ramai anak-anak muda menceburi diri dalam pertanian padi. Ini kerana kita difahamkan bahawa pada masa kini rakyat kita yang menanam padi hanyalah mereka yang berusia tua dan anak-anak muda tidak mempunyai keinginan yang tinggi untuk menceburkan diri dalam bidang pertanian padi.